open-index/open-wikipedia-markdown huggingface dataset:
நாரா மாநிலம்

நாரா (ஆங்கிலம்: Nara Prefecture) என்பது சப்பானின் ஒன்சூ தீவுப் பகுதியில் அமைந்துள்ள ஒரு மாநிலமாகும். நாரா மாநில மக்கள் தொகை 1,348,930 (2017 செப்டம்பர் 1 இன்படி) மற்றும் புவியியல் பரப்பளவு 3,691 கி.மீ.² (1,425 சதுர மைல் ) ஆகும். நாரா  எல்லைகளாக வடக்கு பகுதியில் கியோத்தோ மாநிலம் வடமேற்கில் ஒசாகா மாநிலம், தென்மேற்கே வக்காயாமா மாநிலம் , மற்றும் கிழக்கே மீ மாநிலம் கொண்டுள்ளது.

நாரா  நாரா மாநிலத்தின் தலைநகரமம் மற்றும் மிகப் பெரிய நகரங்களில் ஒன்றாகும். காசிகரா, இக்கோமா, மற்றும் யமதோகாரியமா  போன்ற முக்கிய நகரங்களை உள்ளடக்கியது. நாரா மாநிலம் சப்பானின் பசிபிக் பெருங்கடல் கடற்கரையில் கி தீபகற்பத்தின் மையத்தில் அமைந்துள்ளது, மேலும் இது எட்டு நிலப்பரப்புள்ள மாகாணங்களில் ஒன்றாகும். ஜப்பானில் உள்ள வேறு எந்த மாகாணத்தையும் விட உலகப் பாரம்பரிய களத்தின் பட்டியல்களைக் கொண்ட பெருமை நாரா மாநிலத்திற்கு உண்டு. 
வலது|thumb| யோஷினோவில் சிவப்பு இலையுதிர் காலம்
thumb|இலையுதிர்காலத்தில் தான்சான் ஆலயம்

## நிலவியல்
சப்பான் பகுதியில்,நாரா கான்சை, அல்லது கின்கி எல்லை பகுதியாக உள்ளது , மற்றும் கி தீபகற்பத்தில் மத்தியில் ஒன்சூவின்  மேற்கே அமைந்துள்ளது. நாரா மாநிலம் நிலத்தால் சூழப்பட்டுள்ளது. இது மேற்கு திசையில் வாக்கயாமா மாநிலம் மற்றும் ஒசாகா மாநிலம் ; வடக்கே கியோத்தோ மாநிலம் மற்றும் கிழக்கில் மை மாநிலம் ஆகியவற்றால் சூழப்பட்டுள்ளது

நாரா மாநிலம் 78.5 கி.மீ&nbsp; கிழக்கிலிருந்து மேற்கு நோக்கி  மற்றும் 103.6  கி.மீ&nbsp; வடக்கிலிருந்து தெற்கே பரவியுள்ளது.. பெரும்பாலான மலைப்பகுதிகள் காடுகளால் சூழப்பட்டுள்ளன, மக்கள் வசிக்கும் பகுதி 851 சதுர கி.மீ.மட்டுமே. மொத்த பரப்பளவில் மக்கள் வசிக்கக்கூடிய பகுதியின் விகிதம் 23% ஆகும், இது சப்பானில் உள்ள 47 மாகாணங்களில் 43 வது இடத்தில் உள்ளது.

மாநிலத்தின் மொத்த நிலப்பரப்பு சுமார் 17% பின்வரும் தேசிய பூங்காக்களால்சூழப்பட்டுள்ளது. யோஷினோ-குமானோ தேசிய பூங்கா, கோங்கோ-இக்காமோ தேசியப் பூங்கா, கோயா தேசியப் பூங்கா, ஏவோயாமா தேசியப் பூங்காதேசியப் பூங்கா ,குவாசி தேசிய பூங்காக்கள்; மற்றும் சுகிகேஸ்-கோனோயாமா இயற்கைப் பூங்கா, யதா இயற்கைப் பூங்கா, மற்றும் யோஷினோகாவா-சுபோரோ இயற்கைப் பூங்கா  போன்ற இயற்கை பூங்காக்கள் இங்கு அமைந்துள்ளது.

## நகரங்கள் மற்றும் கிராமங்கள்
நாராவில் ஏழு மாவட்டங்கள் உள்ளன, அவை மேலும் 15 நகரங்களாகவும் 12 கிராமங்களாகவும்  பிரிக்கப்பட்டுள்ளன

## மக்கள் தொகை
சப்பானின் 2005 மக்கள் தொகை கணக்கெடுப்பின்படி, நாரா மாநிலம் 1,421,310 பேர் கொண்ட மக்கள் தொகையைக் கொண்டுள்ளது, இது 2000 ஆம் ஆண்டிலிருந்து 1.5% ஆகக் குறைந்துள்ளது.

## பொருளாதாரம்
நாராவிற்கான 2004 நாட்டின் மொத்த  உற்பத்தி  8 3.8 டிரில்லியன் ஆகும், இது முந்தைய ஆண்டை விட 0.1% வளர்ச்சியாகும்.

## கலாச்சாரம்
நாராவின் கலாச்சாரம் அது அமைந்துள்ள கான்சாய் பிராந்தியத்துடன் பிணைக்கப்பட்டுள்ளது. இருப்பினும், கான்சாயின் மற்ற ஒவ்வொரு மாகாணங்களையும் போலவே, நாராவும் அதன் கலாச்சாரத்திற்கு தனித்துவமான அம்சங்களைக் கொண்டுள்ளது, அதன் பகுதிகள் நாரா காலத்தைச் சேர்ந்த அதன் நீண்ட வரலாற்றிலிருந்து உருவாகின்றன.

### பாரம்பரிய கலைகள்
பின்வருபவை பொருளாதாரம், வர்த்தகம் மற்றும் கைத்தொழில் அமைச்சகத்தால் நாராவின் பாரம்பரிய கலைகளாக அங்கீகரிக்கப்பட்டுள்ளன:

* தாகயாமா தேயிலை துடைப்பம் (மூங்கில் உருப்படி வகை, 1975 இல் அங்கீகரிக்கப்பட்டது) 
* நாரா கைரேகை தூரிகை (1977 இல் அங்கீகரிக்கப்பட்டது)

## விளையாட்டு
கால் பந்தாட்டம் நாராவை மையமாகக் கொண்டுள்ளது.

## குறிப்புகள்

## வெளி இணைப்புகள்

* Official Nara Prefecture homepage

பகுப்பு:ஜப்பானிய மாகாணங்கள்
அரே மாகாணம்

**அரே மாகாணம்** (ஆங்கிலம்: Ağrı Province) ( ) துருக்கியின் கிழக்கே அமைந்துள்ளது. இதன் எல்லைகளாகக் கிழக்கே ஈரான், வடகே கர்ச் வடமேற்கில் ஏரிசூரும், தென்மேற்கே முச் மற்றும் பிட்லிசு, தெற்கு பகுதியில் வான், மற்றும் வடகிழக்கில் இக்திர் ஆகிய பகுதிகளைக் கொண்டுள்ளது. இதன் பரப்பளவு 11,376&nbsp;km² ஆகும். மற்றும் 2010 மக்கள் தொகைக் கணக்கெடுப்பின்படி மக்கள் தொகை  542,022 பேர் ஆகும். மாகாணத்தில் பெரும்பான்மையாக குர்து இன மக்கள் இங்கு வசிக்கின்றனர். இப்பகுதியில் கணிசமான அசர்பைசானிய சிறுபான்மையினரும் வசிக்கிறனர். மாகாண தலைநகரான அரே, 1,650 மீ. உயரம் கொண்ட ஒரு பீடபூமி ஆகும். அரே மாகாணம் எட்டு மாவட்டங்களாக பிரிக்கப்பட்டுள்ளது

## நிலவியல்
  உயரமுள்ள  கம்பீரமான அராரத் மலையின் அருகிலுள்ள சுழல் வடிவ எரிமலையின் பெயரால் இது அரே என்று அழைக்கப்படுகிறது. துருக்கியின் மிக உயரமான மலை மற்றும் ஆர்மீனியர்களுக்கு இது ஒரு தேசிய சின்னமாகும். இங்கிருந்து அசர்பைசான், ஈரான், சியார்சியா மற்றும் ஆர்மீனியாவின் சில பகுதிகளிலிருந்து காணலாம். மலைக்கு அருகிலுள்ள நகரம் தோசுபயாசாத் ஆகும் .

மாகாணத்தின் 46% மலைப்பகுதி, 29% வெற்று நிலம், 18% பீடபூமி, மற்றும் 7% உயர் புல்வெளி. அலராத் மற்றும் தண்தெரெக் உட்பட 3,000 மீட்டருக்கு மேல் பல சிகரங்களும் உள்ளன. இங்குள்ளச் சமவெளிகள் வளமானவை, எரிமலைகளால் மூடப்பட்டிருக்கும், மேலும் அவை தானியங்கள் மற்றும் மேய்ச்சலுக்குப் பயன்படுத்தப்படுகின்றன. முராத் ஆற்றின் பல்வேறு துணை நதிகள் (இது பின்னர் புறாத்து நதியில் கலக்கிறது) இப்பகுதி வழியாக பாய்ந்து இந்த சமவெளிகளுக்கு தண்ணீர் பாய்ச்சுகிறது. உயர் புல்வெளிகள் மேய்ச்சலுக்குப் பயன்படுத்தப்படுகின்றன.

இங்குள்ள வானிலை மிகவும் குளிராக இருக்கிறது (முக்கியமாக குளிர்காலத்தில் வெப்பநிலை -10 வரை குறைவாக இருக்கும் &nbsp; °C (14 &nbsp; °F)) மற்றும் மலைப்பகுதிகள் பெரும்பாலும் வெற்று நிலங்களாகவே காணப்படும். மலைகள் வழியாக பல முக்கியமான பாதைகள் மற்றும் வழிகள் உள்ளன.

## இன்று
முக்கிய பொருளாதாரம் விவசாயம் ஆகும். மக்களும் மேய்ச்சல் நிலத்தை நம்பி  வாழ்கின்றனர். கோடைகாலத்தில் ஏறுவதற்கும், மலையேறுவதற்கும், குளிர்காலத்தில் பனிச்சறுக்கு விளையாடுவதற்கும் அரே சுற்றுலாப் பயணிகளை மலைக்கு ஈர்க்கிறது. சுற்றுலா ஆர்வமுள்ள பல இடங்கள் இங்கு அமைந்துள்ளது.

## மக்கள் தொகை
அரேவின் இன் மக்கள் தொகை 2000 முதல் 550 ஆயிரம் வரை நிலையானது. துருக்கியின் மொத்த இனப்பெருக்க விகிதத்தில் அரே இரண்டாவது இடத்தில் உள்ளது . பெருநகரப் பகுதிகளில் ( இசுதான்புல் மற்றும் அங்காரா  போன்றவை) சிறந்த வாழ்க்கையைத் தேடுவதற்காக பலர் மாகாணத்தின் தொலைதூர கிராமப்புறங்களை விட்டு வெளியேறுகிறார்கள். மக்கள்தொகை வளர்ச்சி மிகக் குறைவாக இருப்பதற்கு அதுவே காரணம்.

பெரும்பான்மையான அதன் மக்கள் தொகையில் ஏறத்தாழ மூன்று இலட்சத்து பதினைந்தாயிரம் பேர் (59%) நகர்ப்புறங்களில் வாழ்கின்றனர்.  நகரமயமாக்கல் விகிதம் இன்னும் அதிகரித்து வருகிறது. இருப்பினும், ஆரே விவசாயம் முக்கியமானதாக இருக்கிறது, ஏனெனில் அதிக மக்கள் கிராமப்புறங்களில் வாழ்கின்றனர், விவசாயத்தில் ஈடுபடுகிறார்கள். 1965 முதல் 2017 வரையிலான காலகட்டத்தில் கிராமப்புற மக்கள் தொகை  ஒரு இலட்சத்து தொன்னூறாயிரத்திலிருந்து  இரண்டு இலட்சத்து இருபதோராயிரயிரமாக குறைந்தது.

## குறிப்புகள்

## வெளி இணைப்புகள்
* மாகாண ஆளுநர் 
* அரே வானிலை முன்னறிவிப்பு தகவல் 

பகுப்பு:துருக்கியின் மாகாணங்கள்
பகுப்பு:துருக்கி
குமிஸ்

**குமிஸ்** (*kumis*, () என்பது பாரம்பரியமாக குதிரை பாலில் இருந்து தயாரிக்கப்படும் நொதிக்க வைக்கப்பட்ட பால்பொருளாகும். ஹுனோ-பல்கேர், துருக்கிய மற்றும் மங்கோலிய இனங்களிலிருந்து தோன்றிய (கசக்குகள், பஷ்கிர்கள், கல்மிக்குகள், கிர்கிசுகள், மங்கோலியர்கள், மற்றும் யகுட்கள்) நடு ஆசிய ஸ்டெப்பி புல்வெளிகளை பூர்வீகமாகக் கொண்ட மக்களுக்கு இந்த பானமானது இன்றும் முக்கியத்துவம் வாய்ந்ததாக உள்ளது.

*குமிஸ்* என்பது *கெஃபிர்* எனப்படும் பால் பொருளை ஒத்ததாகும். ஆனால் குமிஸ் திரவ பொருட்களை கொண்டு உருவாக்கப்படுகிறது. அதேநேரத்தில் கெஃபிர் திடப் பொருட்களையும் சேர்த்து உருவாக்கப்படுகிறது. குதிரையின் பாலானது மாடு மற்றும் ஆட்டின் பாலை விட அதிக அளவு சர்க்கரையை கொண்டுள்ளது. இதன் காரணமாக நொதிக்க வைக்கப்படும்போது குமிஸ் ஒப்பீட்டளவில் கெஃபிரைவிட அதிக அளவுக்கு மதுவைக் கொண்டுள்ளது.

## உசாத்துணை

பகுப்பு:பால்
பகுப்பு:குதிரைகள்
பகுப்பு:உருசிய உணவுகள்
வனிந்து அசரங்க

**வனிந்து அசரங்க** (*Wanindu Hasaranga*, பிறப்பு: 29 சூலை 1997), இலங்கைத் துடுப்பாட்ட வீரர் ஆவார் இவர் இலங்கை அணிக்காக ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 ஆகிய போட்டிகளில் விளையாடி வருகிறார். இவரது அண்ணன் சதுரங்கா டி சில்வாவும் இலங்கை தேசிய அணியை பிரதிநிதித்துவப்படுத்தியுள்ளார்.

## ஆரம்ப ஆண்டுகளில்
வனிந்து அசரங்க டி சில்வா காலியின் ரிச்மண்ட் கல்லூரியில் கல்வி பயின்றார். அந்தக் கல்லூரியில்  பயிலும் பொழுது தனது துடுப்பாட்ட ஆடங்களைத் துவங்கினார் . 2016 ஆம் ஆண்டில் வங்காளதேசத்தில் நடைபெற்ற 19 வயதிற்கு உட்பட்ட துடுப்பாட்ட உலகக் கோப்பையில் இவர் இலங்கை அணி சார்பாக கலந்து கொண்டார்.

## உள்ளூர் போட்டிகள்
2015 ஆம் ஆண்டு முதல்தர துடுப்பாட்டப் போட்டியில் இவர் அறிமுகமானார். நவம்பர் 30 இல் ஏ ஐ ஏ பிரிமியர் குறைந்தபட்ச ஓவர் போட்டி தொடரில் இவர் முதல் பட்டியல்  அ போட்டிகளில் விளையாடினார்.

2015 டிசம்பரில் அவர் 2016 ஆம் ஆண்டில் நடைபெறக் கூடிய 19 வாதிற்குட்பட்டோருக்கான துடுப்பாட்ட  உலகக் கோப்பைக்கான இலங்கையின் அணியில் இடம் பெற்றார். பிப்ரவரி 26, 2016 அன்று நடைபெற்ற 2015–16 பிரீமியர் லீக் போட்டியில் இலங்கை துறைமுக அதிகாரசபை துடுப்பாட்ட சங்கம் சார்பாக  முதல் தரத் துடுப்பாட்டப் போட்டிகளில் இவர் அறிமுகமானார்.

நவம்பர் 2017 இல், இலங்கை துடுப்பாட்ட வாரியம் ஆண்டு விருதுகளில் 2016 -17 ஆம் ஆண்டுகளில் இவர் சிறப்பாக செயல்பட்டதற்காக  மிகவும் நம்பிக்கைக்குரிய வீரராக இவர் தேர்வு செய்யப்பட்டார். 2017–18 பங்களாதேஷ் பிரீமியர் லீக்கில் 11 நவம்பர் 2017 அன்று சில்ஹெட் சிக்ஸர் அணிக்காக இவர் இருபது-20 போட்டியில் அறிமுகமானார்.

மார்ச் 2018 இல், இவர் 2017–18 சூப்பர் ஃபோர் மாகாண போட்டித் தொடரில் கொழும்பு அணியில் இடம் பெற்றார் . அடுத்த மாதம், அரிவிக்கப்பட்ட  2018 சூப்பர் மாகாண ஒருநாள் போட்டிக்கான கொழும்பு அணியிலும் அவர் இடம் பெற்றார் . ஆகஸ்ட் 2018 இல், 2018 எஸ்.எல்.சி டி 20 லீக்கில் தம்புல்லாவின் அணியில் இடம் பெற்றார்.

2018 19 ஆம் ஆண்டில் நடைபெற்ற பிரிமியர் லீக் துடுப்பாட்ட தொடரில் இவர் கொழும்பு அணி சார்பாக கலந்து கொண்டார். இந்தத் தொடரில் சிறப்பான ஆட்டத்தை வெளிப்படுத்தி 9 போட்டிகளில் 765 ஓட்டங்க எடுத்தார். இதன் மூலம் அதிக ஓட்டங்கள் எடுத்த வீரர்கள் வரிசையில் இவர் முதலிடம் பெற்றார். மார்ச் 2019 இல், 2019 சூப்பர் மாகாண ஒருநாள் போட்டித் தொடரில் இவர் காலி துடுப்பாட்ட அணியில் இடம் பெற்றார்.

2020 அக்டோபரில், இவர் லங்கா பிரிமியர் லீக் போட்டிகளில் விளையாட அழைக்கப்பட்டார். இதன் முதலாவது தொடரில் யாழ்ப்பாணம் இசுடாலியன்சுக்காக விளையாடினார். இத்தொடரில் அதிக இலக்குகளை (17) பெற்ற வீரராகவும், தொடர் நாயகனாகவும் விளங்கினார்.

## சர்வதேச போட்டிகள்
சிம்பாப்வே துடுப்பாட்ட அணிக்கு எதிரான தொடருக்காக இலங்கையின் ஒருநாள் சர்வதேச (ஒருநாள்) அணியில் அவர் இடம் பெற்றார். இவர் ஜூலை 2, 2017 அன்று ஜிம்பாப்வேக்கு எதிராக இலங்கைக்காக ஒருநாள் போட்டியில் அறிமுகமானார். இந்த போட்டியில், மூன்று இலக்குகளை தொடர்ச்சியாக  வீழ்த்தினார், இதன்மூலம் ஒருநாள் பன்னாட்டுத் துடுப்பாட்டப் போட்டியில் அறிமுகமான  போட்டியில் ஹாட்ரிக் எடுத்த இளம் வயது பந்து வீச்சாளர் என்ற பெருமையை பெற்றார்.

## குறிப்புகள்

பகுப்பு:இலங்கைத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:1997 பிறப்புகள்
பகுப்பு:காலி மாவட்ட நபர்கள்
பரமட்டா

**பரமட்டா** (Parramatta) என்பது ஆஸ்திரேலியாவின்  நியூ சவுத் வேல்ஸ் மாநிலத்தில் சிட்னி மாநகரத்திற்கு அண்மையாக உள்ள ஒரு புறநகர் ஆகும். இது சிட்னி மத்திய வணிக மாவட்டத்திற்கு சுமார்   மேற்கே பரமட்டா ஆற்றின் கரையில் அமைந்துள்ளது. இது பரந்த பரமட்டா பிராந்தியத்தினதும் பரந்த மேற்கு சிட்னி பிராந்தியத்தினதும் வணிக மையமாக கருதப்படுகிறது.  

## வரலாறு

### பழங்குடியினர்
கதிரியக்கக்கரிமக் காலக்கணிப்பு மூலமான ஆய்வுகளில் இருந்து சுமார் 30,000 ஆண்டுகளுக்கு முன்பு இருந்தே பரமட்டாவில் மனிதர்களின் செயற்பாடுகள் நிகழ்ந்ததாகக் அறியக்கிடைக்கிறது.  ஐரோப்பிய குடியேற்றத்திற்கு முன்னர் இப்பகுதியில் வாழ்ந்த தாருக் மக்கள் இப்பகுதியை நதி மற்றும் காடுகளிலிருந்து கிடைக்கும் உணவுகளால் நிறைந்ததாகக் கருதினர். அவர்கள் அந்த பகுதியை பரமடா அல்லது புர்ராமட்டா என்று அழைத்தனர். 

### ஐரோப்பியர்
இடது|thumb| 1812 இல் பரமட்டா
thumb| 20 ஆம் நூற்றாண்டின் ஆரம்பத்தில் பரமட்டா
பரமட்டா 1788ம் ஆண்டில் நிறுவப்பட்டது. அதே வருடத்தில் நிறுவப்பட்ட சிட்னியை விட 10 மாதங்கள் மட்டுமே இளமையாக இருப்பதால், பரமட்டா ஆஸ்திரேலியாவின் இரண்டாவது பழமையான நகரம் ஆகும்.  

1797ல் இடப்பெற்ற பரமட்டா போர், பழங்குடி மக்களின் எதிர்ப்புப் போர்களில் முக்கியமான ஹோக்ஸ்பெரி மற்றும் நேப்பியன் போர்களின் ஒரு முக்கியமான போராக கருத்ப்படுகிறது. பழக்குடி மக்களின் எதிர்ப்புக்கு தலைமை தாங்கிய  பமுல்வே பிட்ஜிகல் வீரகளுடன் அரசாங்க பண்ணையை தாக்கினார். இந்த தாக்குதலில் குறைந்தது 100 வீரர்கள் பக்குபற்றியிருக்காலம் என்று மதிப்பிடப்படுகிறது.  

## மேற்கோள்கள்

## வெளி இணைப்புகள்
* பரமட்டா நகர சபை வலைத்தளம் 
* பரமட்டா பூங்கா வலைத்தளம் 
* பரமட்டா மற்றும் மாவட்ட வரலாற்றுச் சங்கத்தின் வலைத்தளம் 

பகுப்பு:சிட்னியின் புறநகர்கள்
பகுப்பு:Coordinates on Wikidata
சென்னை சர்வதேச விமான நிலைய மெட்ரோ நிலையம்

thumb | வலது
**[[சென்னை]] சர்வதேச விமான நிலைய மெட்ரோ நிலையம்,** *(Chennai International Airport Metro Station)* சென்னை மெட்ரோவின் நீல பாதையில் உள்ள ஒரு மெட்ரோ ரயில் நிலையமாகும். இந்த நிலையம் சென்னை சர்வதேச விமான நிலையம் மற்றும் மீனம்பாக்கம் மற்றும் திரிசூலத்தின் சுற்றுப்புறங்களுக்கு சேவை செய்கிறது. 

இந்த நிலையம் விமான நிலையத்துடன் விரைவான போக்குவரத்து இணைப்பை செயல்படுத்துகிறது. டெல்லிக்குப் பிறகு இந்தியாவின் இரண்டாவது நகரமாக சென்னை திகழ்கிறது. 

## கட்டுமானம்
மெட்ரோ நிலையத்திற்கான அடித்தளம் 24 மே 2012 அன்று அமைக்கப்பட்டது. கிரியேட்டிவ் குழுமத்துடன் கலந்தாலோசித்து நிலையத்தின் கட்டடக்கலை மற்றும் கட்டமைப்பு வடிவமைப்பு எஎஐ (AAI) ஆல் மேற்கொள்ளப்படும் என்றும் அதே வேளையில், நிலையத்தின் உட்புறங்களை சி.எம்.ஆர்.எல் வடிவமைக்கும் என்றும் ஆலோசிக்கப்பட்டது. மெட்ரோ நிலையத்தை நிர்மாணிப்பதற்கான காலம் 14 மாதங்கள் மற்றும் வேலை, 480 மில்லியன் டாலர் செலவில் ஈரோட்டில் உள்ள யு.ஆர்.சி கட்டுமான நிறுவனம் பிரைவேட் லிமிடெட் நிறுவனத்திற்கு வழங்கப்பட்டுள்ளது . 

ஜூலை 2014 இன் இறுதியில், நிலையத்தின் கட்டமைப்பு பணிகள் நிறைவடைந்தன. 

## நிலையம்
நிலையக் கட்டிடம் ஒரு அடித்தளம், தரை தளம், மெட்ரோ தரை தளம், இசைக்குழு மற்றும் ஒரு தளம் கொண்ட ஐந்து நிலை முனையமாகும். இந்த நிலையம் 17,300 சதுர மீட்டர் பரப்பளவில் உள்ளது. சர்வதேச மற்றும் உள்நாட்டு முனையங்களிலிருந்து பயணிகள் நேரடியாக இறங்க உதவுவதற்காக, நிலையத்தின் குழுமம் கண்ணாடி இணைப்பான் குழாயுடன் இணைக்கப்பட்டு உள்ளது, அவை இரண்டு முனையங்களையும் இணைக்கும். இந்த நிலையம் சுய ஆதரவு ரகசிய பிழைத்திருத்த அலுமினிய கூரையுடன் கூடிய ஆர்.சி.சி யில் கட்டமைப்பு கட்டிடமாக இருக்கும். 

மேலும் வாகன நிறுத்துமிடம் வசதிகளைக் கொண்ட தாழ்வாரத்தில் உள்ள சிலவற்றில் இந்த நிலையம் ஒன்றாகும் 
.

## போக்குவரத்து
பிப்ரவரி 2019 ஆம் ஆண்டின் நிலவரப்படி, சுமார் 6,500 பயணிகள் மெட்ரோ நிலையத்தில் ரயிலில் ஏறுகிறார்கள், இது சென்னையில் மிகவும் பரபரப்பான மெட்ரோ நிலையங்களில் ஒன்றாகும். 

## மேற்கோள்கள்

பகுப்பு:சென்னை
பகுப்பு:சென்னை மெட்ரோ நிலையங்கள்
பமுல்வே

**பமுல்வே** (*Pemulwuy*, 1750 – 2 சூன் 1802)  ஈயோரா வம்சாவளியைச் சேர்ந்த ஆத்திரேலியத் தொல்குடி அரசியல் தலைவர் ஆவார். இவர் 1750 ஆம் ஆண்டளவில் நியூ சவுத் வேல்ஸில் உள்ள பொட்டனி விரிகுடா பகுதியில் பிறந்தார். 1788 ஆம் ஆண்டில் ஆஸ்திரேலியாவில் தொடங்கிய ஐரோப்பிய குடியேற்றத்திற்கு எதிர்ப்புத் தெரிவித்தவர்களில் இவர் குறிப்பிடத்தக்க ஒருவர். அவர் ஈயோரா மக்களின் பிட்ஜிகல் இனக்குழுவைச் சேர்ந்தவர் என்று நம்பப்படுகிறது. . பிட்ஜிகல் மக்கள் சிட்னியில் உள்ள தூங்காபி மற்றும் பரமட்டா பிரதேசங்களின் பூர்வகுடிகளாவார். .

பொட்டனி விரிகுடா அருகே வசித்து வந்த பமுல்வே, தான் வேட்டையாடும் இறைச்சியை போதிய உணவு இல்லாமல் இருந்த குடியேற்ற வாசிகளுடன் பண்டமாற்று முறையில் பகிர்ந்திருக்கிறார். ஆயினும் 1790 ஆம் ஆண்டில் அவர் ஆங்கிலேயருக்கு எதிராக ஒரு கொரில்லாப் போர் தொடங்கினார். பன்னிரண்டு ஆண்டுகள் வரை நீடித்த இந்த போர் அவர் ஆங்கிலேயரால் படுகொலை செய்யப்படும் வரை தொடர்ந்தது.

பழங்குடி மக்களின் எதிர்ப்புப் போர்களில் முக்கியமான ஹோக்ஸ்பெரி மற்றும் நேப்பியன் போர்களில் பமுல்வே ஒரு முக்கியப் பங்கு வகித்திருந்தார். 1797ல் பமுல்வேயின் தலைமையில் இடப்பெற்ற பரமட்டா போர் அந்த காலகட்டத்தின் ஒரு முக்கியமான போராக கருத்ப்படுகிறது. இந்த தாக்குதலில் குறைந்தது 100 பிட்ஜிகல் வீரர்கள் பக்குபற்றியிருக்காலம் என்று மதிப்பிடப்படுகிறது.

## மேற்கோள்கள்

## வெளி இணைப்புகள்
*Pemulwuy (1750–1802), Australian Dictionary of Biography

பகுப்பு:விடுதலை இயக்கங்கள்
பகுப்பு:விடுதலைப் போர்கள்
பகுப்பு:1750 பிறப்புகள்
பகுப்பு:1802 இறப்புகள்
பகுப்பு:ஆஸ்திரேலியப் பழங்குடிகள்
தீபக் சாகர்

**தீபக் லோகேந்திரசிங் சாஹர்** (பிறப்பு: 7 ஆகஸ்ட் 1992) என்பவர் இந்தியத் துடுப்பாட்ட அணியைச் சேர்ந்த துடுப்பாட்டகாரர் ஆவார். இவர் உள்ளூர்ப் போட்டிகளில் ராஜஸ்தான் அணிக்காகவும் ஐபிஎல் போட்டிகளில் சென்னை சூப்பர் கிங்ஸ் அணிக்காகவும் விளையாடி வருகிறார். இவர் இ20ப போட்டிகளில் மும்முறை வீழ்த்திய முதல் இந்திய வீரர் ஆவார்.
## வாழ்க்கைக் குறிப்பு
இவர் ஆக்ராவில்  வாழ்ந்த லோகேந்திரா -புஷ்பா சாஹர்  இணையரின் மகனாக 07 அகத்து  1992 அன்று  பிறந்தார்.இவரின் ஒன்றுவிட்ட சகோதரர் ராகுல் சாஹர் ஆவார்.
## மேற்கோள்கள்

## வெளி இணைப்புகள்

*
*

பகுப்பு:இந்தியத் துடுப்பாட்டக்காரர்கள்
பகுப்பு:1992 பிறப்புகள்
பகுப்பு:வாழும் மக்கள்
பகுப்பு:சென்னை சூப்பர் கிங்ஸ் துடுப்பாட்டக்காரர்கள்
நுண்ணிய நெகிழித் துண்டுகள்

**நுண்ணிய நெகிழித் துண்டுகள்** (*Microplastics*), சுற்றுச்சூழலை மாசுபடுத்தும் மிகச் சிறிய நெகிழித் துண்டுகளாகும்.இவை ஒரு குறிப்பிட்ட வகையான நெகிழி அல்ல, மாறாக 5 மில்லி மீட்டருக்கும் குறைவான நீளமுள்ள எந்த வகை நெகிழித் துண்டுகளும் நுண்ணிய நெகிழித் துண்டுகள் என அமெரிக்காவின் தேசிய பெருங்கடல் மற்றும் வளிமண்டல நிர்வாகம் வகைப்படுத்துகிறது.அழகுசாதனப் பொருட்கள், ஆடை மற்றும் தொழில்துறை செயல்முறைகள் உட்படப் பல மூலங்களிலிருந்து இயற்கைச் சூழலமைப்புகளில் நுழைகின்றன.

## மூலம்
நுண் நெகிழித் துண்டுகள் என்பது காற்றில் பரவும் துகள்களின் ஒரு வகையாகும். இதன் பெரும்பகுதி  துணிகள், டயர்கள் மற்றும் நகர தூசியிலிருந்து வருகிறது. இவை கடல்களிலும் சுற்றுச்சூழலிலும் 80% க்கும் அதிகமாக உள்ளன. 

கடல் மற்றும் நீர்வழிகளில் நுண் நெகிழித் துண்டுகளின் மிகப்பெரிய ஆதாரமாக வண்ணப்பூச்சுகளில் தோன்றுகிறது (ஆண்டுக்கு 1.9 மெட்ரிக் டன்). இது மற்ற அனைத்து மூலங்களையும் விட (எ.கா. துணி இழைகள் மற்றும் டயர் தூசி) அதிகமாக உள்ளது. 

சுற்றுச்சூழலில் நுண் நெகிழித் துண்டுகளின் இருப்பு பெரும்பாலும் நீர்வாழ் ஆய்வுகள் மூலம் நிறுவப்படுகிறது. இவற்றில் மிதவைவாழி மாதிரிகளை எடுத்துக்கொள்வது, மணல் மற்றும் சேற்று படிவுகளை பகுப்பாய்வு செய்வது, முதுகெலும்பு மற்றும் முதுகெலும்பில்லாத நுகர்வுகளைக் கவனிப்பது மற்றும் இரசாயன மாசுபடுத்தும் தொடர்புகளை மதிப்பீடு செய்வது ஆகியவை அடங்கும். இத்தகைய முறைகள் மூலம், சுற்றுச்சூழலில் பல மூலங்களிலிருந்து நுண் நெகிழித்துண்டுகள் இருப்பது நிரூபிக்கப்பட்டுள்ளது. 

உலகப் பெருங்கடல்களை மாசுபடுத்தும் கிரேட் பசிபிக் குப்பைத் தொட்டியில் 30% வரை நுண் நெகிழ்துண்டுகள் பங்களிக்கக்கூடும், மேலும் பல வளர்ந்த நாடுகளில், கடல் குப்பைகளின் காணக்கூடிய பெரிய துண்டுகளை விட கடல் பிளாஸ்டிக் மாசுபாட்டிற்கு ஒரு பெரிய ஆதாரமாக உள்ளன என்று 2017 பன்னாட்டு இயற்கைப் பாதுகாப்புச் சங்கத்தின் அறிக்கை தெரிவிக்கிறது.

## மேற்கோள்கள்

பகுப்பு:நீர் மாசுபாடு
ஐபாட் 4

**ஐபாட் 4** (iPad 4) என்பது ஆப்பிள் இன்க் நிறுவனத்தினால் தயாரித்து விற்பனை செய்யப்படும் நான்காம் தலைமுறை கைக் கணினி ஆகும். ஐபாட் மூன்றாம் தலைமுறையை போன்றே ரெடினா திரையை கொண்டுள்ளது. ஆனால் இது ஆப்பிள் ஏ 6 எக்ஸ் சில்லு மற்றும் லைட்னிங் இணைப்பு போன்ற புதிய  மேம்படுத்தப்பட்ட கூறுகளைக் கொண்டுள்ளது. ஐபாட் நான்காம் தலைமுறை கைக் கணனி ஐஓஎஸ் 6 இயங்குதள பதிப்புடன் அறிமுகப்படுத்தப்பட்டது. மேலும் இதனால் ஐஓஎஸ் 6, 7, 8, 9, 10 ஆகிய ஐந்து இயங்குதள பதிப்புக்கள் ஆதரிக்கப்படுகின்றன.

இந்த சாதனம் கருப்பு அல்லது வெள்ளை முன் வண்ணங்களுடனும், 16 ஜிபி , 32 ஜிபி, 64 ஜிபி, 128 ஜிபி மாறுப்பட்ட சேமிப்புத் திறன்களுடனும், ஒய்-பை மட்டும் அல்லது ஒய்-பை + செல்லிடம் ஆகிய மாறுப்பட்ட இணைப்பு விருப்பங்களுடனும் கிடைக்கின்றது.

2012 ஆம் ஆண்டு அக்டோபர் 23 அன்று ஐபாட் வரிசையின்  நான்காவது தலைமுறை வெளியிடப்பட இருப்பதாக ஊடக மாநாட்டொன்றில் அறிவிக்கப்பட்டது. 2012 ஆம் ஆண்டு நவம்பர் 2 அன்று 35 நாடுகளில் வெளியிடப்பட்டது. பின்னர் திசம்பர் வரை சீனா, இந்தியா மற்றும் பிரேசில் உள்ளிட்ட பத்து நாடுகளில் வெளியிடப்பட்டது. ஐபாட் 4 இன் அறிவிப்பைத் தொடர்ந்து மூன்றாம் தலைமுறை ஐபாட் 3 வெளிவருவது  நிறுத்தப்பட்டது.

நான்காவது தலைமுறை ஐபாட்  நேர்மறையான விமர்சனங்களைப் பெற்றது. மேலும் அதன் வன்பொருள் மேம்பாடுகளுக்காகவும்  ரெடினா திரைக்காகவும் பாராட்டப்பட்டது.

## வரலாறு
கலிபோர்னியாவின் சான் ஜோஸில் உள்ள கலிபோர்னியா தியேட்டரில் அக்டோபர் 23 ஆம் தேதி திட்டமிடப்பட்ட ஊடக நிகழ்வொன்றை ஆப்பிள் நிறுவனம் அறிவித்தது. ஊடக நிகழ்வில் ஆப்பிள் தலைமை நிர்வாக அதிகாரி டிம் குக்  ஐபாட் 4 , ஐபாட் மினி ஆகியவற்றை வெளியிட்டை பற்றி அறிவிக்க முன்பு ஐ-புத்தகத்தின் புதிய பதிப்பையும், மேக்புக் ப்ரோ , மேக் மினி மற்றும் ஐமாக் ஆகியவற்றின் புதிய தலைமுறைகளையும் அறிமுகப்படுத்தினார். அறிமுகத்தின் போது ஆப்பிள் நான்காவது தலைமுறை ஐபாட் அக்டோபர் 26 முதல் தேர்ந்தெடுக்கப்பட்ட எண்ணிக்கையிலான நாடுகளில் இணையத்தளத்தில்  முன்கூட்டியே பதிவு செய்ய முடியும் என அறிவித்தது.

2012 ஆம் ஆண்டு நவம்பர் 2 அன்று ஐபாட் நான்காம் தலைமுறை ஆப்பிள் சாதனத்தின் ஒய்-பை மாதிரி ஐரோப்பா, கிழக்கு ஆசியா மற்றும் வட அமெரிக்கா முழுவதுமான 35 நாடுகளில் வெளியிடப்பட்டது. ஆரம்ப வெளியீட்டிற்கு சில வாரங்களுக்குப் பிறகு செல்லிட இணைப்புகளைக் கொண்ட வர்த்தக நிலையங்களில் வெளியிடப்பட்டது.

2013 ஆம் ஆண்டு அக்டோபர் 22 அன்று ஐபாட் ஏர் அறிவிக்கப்பட்டதை தொடர்ந்து நான்காம் தலைமுறை ஐபாட் விற்பனை நிறுத்தப்பட்டது. 2014 ஆம் ஆண்டு மார்ச் 18 அன்று ஐபாட் 2 நிறுத்தப்பட்டதைத் தொடர்ந்து ஐபாட் 4 மீண்டும் அறிமுகப்படுத்தப்பட்டது. 2014 ஆம் ஆண்டு அக்டோபர் 16 அன்று ஐபாட் ஏர் 2 க்கு ஆதரவாக நான்காம் தலைமுறை ஐபாட் வெளிவருவது நிறுத்தப்பட்டது.

## வரவேற்பு
நான்காம் தலைமுறை ஐபாட்  விமர்சகர்களிடம் இருந்தும்,  வர்ணனையாளர்களிடமிருந்தும் சாதகமான விமர்சனங்களைப் பெற்றது.

ஐபாட் மினி, ஐபாட் 4 என்பவற்றின் முதல் வார இறுதி விற்பனை 3 மில்லியன் ஆகும்.

## சான்றுகள்

பகுப்பு:கைக் கணினிகள்
ஆனந்த் டெல்டும்டே

**ஆனந்த் டெல்டும்டே** (Anand Teltumbde)  ஓர் இந்திய எழுத்தாளரும், அறிஞரும் சமூக உரிமைப் போராளியுமாவார். இவர் கோவா மேலாண்மை நிறுவனத்தில், மேலாண்மை பேராசிரியராக உள்ளார். இந்தியாவில் சாதி அமைப்பு பற்றி  விரிவாக எழுதியுள்ளார். மேலும், இவர் தலித்துகளின் உரிமைகளுக்காக பொதுவெளியில் வாதிடுபவர். இவர் மஹாராஸ்டிராவில் ரஜூர் என்ற சிறு நகரில் பிறந்தவர். இவரின் மனைவி ரமா, டாக்டர் அம்பேத்காரின் பேத்தி ஆவார்.

கோரேகான் பீமா வன்முறை வழக்கில் தேடப்படும் குற்றவாளியான இவரது தம்பி **மிலிந்த் டெல்டும்டே** மாவோயிஸ்ட் அமைப்பின் தலைவரும், நக்சலைட் தலைவரும் ஆவார். 13 நவம்பர் 2021 அன்று மிலிந்த் டெல்டும்டே உள்ளிட்ட 26 நக்சலைட்டுகள், மகாராட்டிரா மாநில காவல்துறையினரால் கட்சிரோலி மாவட்ட வனப்பகுதியில் சுட்டுக்கொல்லப்பட்டனர்.

## கல்வி மற்றும் பணி
தெல்தும்டே தனது பொறியியல் பட்டப்படிப்பை விசுவேசவரய்யா தேசிய தொழில்நுட்ப நிறுவனத்தில் முடித்தார். தனது முதுகலை வணிக மேலாண்மை பட்டப்படிப்பை அகமதாபாத் இந்திய மேலாண்மைக் கழகத்தில் முடித்தார். கருநாடக மாநில திறந்த நிலைப் பல்கலைக்கழகம் இவருக்கு கெளரவ முனைவர் பட்டத்தை வழங்கியது. இவர் சைபர்னேடிக் படிமமாக்கலில் முனைவர் பட்டத்தையும் பெற்றுள்ளார்.

டெல்டும்டே ஒரு கல்வியாளராகப் பணியைத் தொடங்குவதற்கு முன்னதாக  பாரத பெட்ரோலியம் நிறுவனத்தில் செயல் அலுவலராகவும், பெட்ரோநெட் இந்திய நிறுவனத்தில் நிர்வாக மேலாளராகவும் இருந்தார். முதலில் கரக்பூர் இந்திய தொழில்நுட்பக் கழகத்தில் பேராசிரியராகவும், பிறகு கோவா மேலாண்மைக் கல்வி நிறுவனத்தில் முதுநிலை பேராசிரியராகவும் பணிபுரிந்தார். *[[எக்னாமிக் அண்டு பொலிடிகல் வீக்லி]]* என்ற பத்திரிக்கையில் "மார்ஜின் ஸ்பீக்" என்ற தலைப்பிலான பத்தியை எழுதி வந்தார். *[[அவுட்லுக் (இதழ்)|அவுட்லுக்]]* இதழிலும் இவர் தனது பங்களிப்பை வழங்கி வந்தார். மேலும், *தெகெல்கா* என்ற பத்திரிக்கைக்காகவும், மற்றும் *செமினார்* என்ற வலைத்தளத்திலும் எழுதி வந்தார்.

## புத்தகங்கள்
* 'சாதியின் குடியரசு' 
* உலகமயமாதலும் தலித்களும்
* தலித்துகள் - நேற்று இன்று நாளை
* மஹத் - முதல் தலித் புரட்சியின் உருவாக்கம்
* கைர்லாஞ்சி
* அம்பேத்கரியர்கள்: நெருக்கடியும் சவால்களும்
* அம்பேத்கருக்குப் பிந்தைய தலித் இயக்கங்கள்
* முஸ்லீம்கள் குறித்து அம்பேத்கர் கட்டுக்கதைகளும் உண்மை விவரங்களும்
* ஏகாதிபத்திய எதிர்ப்பும் சாதி ஒழிப்பும்

## மேற்கோள்கள்

பகுப்பு:மராத்தி எழுத்தாளர்கள்
பகுப்பு:இந்திய அரசியல் எழுத்தாளர்கள்
பகுப்பு:1951 பிறப்புகள்
பகுப்பு:வாழும் மக்கள்
மரூப்ரா, நியூ சவுத் வேல்ஸ்

**மரூப்ரா** (Maroubra) ஆஸ்திரேலியாவின் நியூ சவுத் வேல்ஸ் மாநிலத்தில் சிட்னியின் கிழக்கே உள்ள கடற்கரை சார் புறநகர்ப் பகுதியாகும். இது சிட்னி மத்திய வணிக மாவட்டத்தின் தென்கிழக்கில் 10 கிலோமீட்டர் தொலைவில் ராண்ட்விக் நகர் உள்ளூர் அரசாங்க பகுதியில் அமைந்துள்ளது.  மரூப்ரா ராண்ட்விக் நகர சபை நிர்வாகத்திற்குட்பட்ட பகுதியில் உள்ள மக்கள் தொகையிலும் நிலப்பரப்பிலும் மிகப்பெரிய புறநகர் ஆகும்.

## வரலாறு
[இடது|thumb| மரூப்ரா பிரிவாக்கல் திட்டம், 12 ஜனவரி, 1918, [http://digital.sl.nsw.gov.au/delivery/DeliveryManagerServlet?embedded=true&toolbar=false&dps_pid=FL9012694 இசட் / எஸ்.பி / எம் 8]](https://ta.wikipedia.org/wiki/%E0%AE%AA%E0%AE%9F%E0%AE%BF%E0%AE%AE%E0%AE%AE%E0%AF%8D:Maroubra_Subdivision_Plan_1918.jpg)
மரூப்ரா என்பது உள்ளூர் தொல்குடியின மொழியில் இடியின் இடம் என பொருள்படும். இந்த பகுதியில் முதல் முதலாக 1861 ஆம் ஆண்டில் ஹம்ப்ரி மெக்கீன் என்பவரால் ஒரு வீடு கட்டப்பட்டது.  அதன் தொடர்சியாக 1870 களில் விரிகுடாவின் வடக்கு முனையில் அமைந்திருந்த கம்பளி தொழிற்சாலைகளில் வேலைக்காக ஏராளமான குடியேளிகள் இந்த பகுதிக்கு வந்தனர். 
1910 களில் மரூப்ரா பிரதேசம் ஒரு முக்கிய குடியிருப்பு பகுதியாக மாறத்தொடங்கியது. குடியிருப்பு மேம்பாட்டாளரான ஹெர்பர்ட் டட்லி அங்கிருந்த நிலத்தை குடியிருப்புத் தொகுதிகளாகப் பிரித்ததைத் தொடர்ந்து அந்த பகுதியின் குடியேற்ற பரம்பல் அதிகரித்தது.  
&#x5B; *[[விக்கிப்பீடியா:சான்று தேவை|<span title="This claim needs references to reliable sources. (November 2012)">மேற்கோள் தேவை</span>]]* &#x5D;

2005 ஆம் ஆண்டில் இடப்பெற்ற மத்திய கிழக்கு மற்றும் ஆங்கிலோ இளைஞர்களுக்கு இடையிலான குரொனுலா கலவர்த்தில் மரூப்ரா புறநகர் பகுதியும் உள்ளடங்கியிருந்தது. 2006 ஆம் ஆண்டில் மரூப்ரா கடற்கரை தேசிய ரீதியில் அலைச்சறுக்கிற்காக ஒதுக்கீடு செய்யப்பட்ட இரண்டாவது ஆஸ்திரேலிய கடற்கரையாக பிரகடனப்படுத்தப்பட்டது. thumb|மரூப்ரா கடற்கரை

## போக்குவரத்து
சிட்னி நகரின் மத்திய பகுதியில் இருந்து அன்சாக் பரேட் வழியாக கென்சிங்டன், கிங்ஸ்ஃபோர்ட் மற்றும் மூர் பார்க் வழியாக வடமேற்கில் 10 கிலோமீட்டர் தொலைவில் மரூப்ரா அமைந்துள்ளது. மரூப்ரா சந்திப்பிலிருந்து சிட்னி நகரத்திற்கு 394, 399, 396 மற்றும் 397 வழித்தடங்கள் உள்ளடங்கலாக வழமையான பேருந்து சேவைகள் இயக்கப்படுகின்றன.

## மேற்கோள்கள்

பகுப்பு:சிட்னியின் புறநகர்கள்
பகுப்பு:Coordinates on Wikidata
தெகுரான் மாகாணம்

**தெகுரான் மாகாணம்** (*Tehran Province* (பாரசீக மொழி: استان تهران‎ Ostān-e Tehrān) என்பது ஈரானின் 31 மாகாணங்களில் ஒன்றாகும். இது      பரப்பளவில், ஈரானின் மத்திய பீடபூமியின் வடக்கே அமைந்துள்ளது.

2014 சூன் 22, அன்று ஒருங்கிணைப்பு மற்றும் வளர்ச்சி நோக்கங்களுக்காக ஈரானின் மாகாணங்கள் ஐந்து பிராந்தியங்களாகப் பிரிக்கப்பட்டன. அதன் பின்னர், இந்த மாகாணமானது அதன் தலைநகரான தெகுரானில் அமைந்துள்ள அதன் செயலகத்துடன் முதல் பிராந்தியத்தின் ஒரு பகுதியாக உள்ளது.

தெஹ்ரான் மாகாணத்தின் எல்லைகளாக வடக்கில் மாசாந்தரான் மாகாணம், தெற்கில் கொம் மாகாணம், கிழக்கில் செம்மனன் மாகாணம் மற்றும் மேற்கில் அல்போர்ஸ் மாகாணம் போன்றவை உள்ளன. தெகுரான் பெருநகரமானது மாகாணத்தின் தலைநகராக உள்ளது. இந்த மாகாணமானத்தில் 2005 சூன் நிலவரப்படி, 13 நகரங்கள், 43 நகராட்சிகள் மற்றும் 1358 ஊர்கள் உள்ளன.

தெகுரான் மாகாணம் ஈரானின் பணக்கார மாகாணமாகும், ஏனெனில் இது நாட்டின் மொத்த உள்நாட்டு உற்பத்தியில் சுமார் 29% பங்களிக்கிறது. மேலும், இது நாட்டின் மக்கள் தொகையில் சுமார் 18% ஐ கொண்டுள்ளது. தெகுரான் மாகாணம் ஈரானில் மிகுதியாக தொழில்மயமாக்கப்பட்ட மாகாணமாக உள்ளது. அதன் மக்கள் தொகையில் 86.5% நகர்ப்புறங்களிலும், 13.5% மக்கள் கிராமப்புறங்களிலும் வசிக்கின்றனர்.

1778 இல் குவஜர் வம்சத்தால் தெஹ்ரான் நகரம் தலைநகராக அறிவிக்கப்பட்டபோது இந்த மாகாணம் முக்கியத்துவம் பெற்றது. தற்சமயம் தெகுரான் நகரமானது, எட்டு மில்லியன் மக்கள்தொகை கொண்டு, உலகின் அதிக மக்கள் தொகை கொண்ட 40 பெருநகரங்களில் ஒன்றாக உள்ளது . 
thumb|600x600px| தெஹ்ரான் மாகாண வரைபடம்

## நிலவியல்
தெகுரான் மாகாணத்தில் 12 மில்லியனுக்கும் மிகுதியான மக்கள் வசிக்கின்றனர். மேலும் இது ஈரானின் மிகுந்த  மக்கள் தொகை அடர்த்தி கொண்ட பகுதியாக உள்ளது. இங்கு ஏறத்தாழ 86.5 சதவீதம் பேர் நகர்ப்புறங்களிலும், 13.5 சதவீதம் மாகாண மக்கள் கிராமப்புறங்களிலும் வசிக்கின்றனர். 
[இடது|thumb| 1778 முதல் [தெகுரான்|தெஹ்ரான் ஈரானின் தலைநகராக உள்ளது. ]]

இந்த மாகாணத்தில் பாயும் மிகப்பெரிய ஆறுகளாக கராஜ் ஆறு மற்றும் ஜஜ்ரூத் ஆறு ஆகிய ஆறுகள் ஆகும்.

இந்த மாகாணத்தின் வடக்கில் அல்போர்சு மலைத்தொடர் போன்ற மலைத்தொடர்கள் பரந்துள்ளன. சவத் கூ மற்றும் ஃபிரூஸ் கூஹ் ஆகிய மலைகள் வடகிழக்கில் அமைந்துள்ளன. லாவாசநாத், காரா தாக், ஷெமிரனாத், ஹசன் அபாத் மற்றும் நாமக் மலைகள் தெற்குப் பகுதிகளில் உள்ளன. பிபி ஷார் பானூ மற்றும் அல்காத்ர் ஆகியன தென்கிழக்கில் அமைந்துள்ளன. மேலும் கஸ்ர்-இ-ஃபிரூஜேயின் சிகரங்கள் மாகாணத்தின் கிழக்கே அமைந்துள்ளன.

சுற்றுச்சூழல் ரீதியாக, தெஹ்ரான் மாகாணத்தின் தென் பகுதிகளில்  காலநிலை வெப்பமாகவும் வறண்டதாகவும் இருக்கிறது, ஆனால் மலைப்பகுதியில் குளிர் மற்றும் அரை ஈரப்பதம் கொண்டதாக உள்ளது. மேலும் உயர்ந்த மலைப் பகுதிகளில் நீண்ட குளிர்காலத்துடன் குளிர்மிக்கதாக உள்ளன. ஆண்டின் வெப்பமான மாதங்களாக சூலை நடுப்பகுதியிலிருந்து செப்டம்பர் நடுப்பகுதி வரை உள்ளது. அச்சமயம் வெப்பநிலையானது  முதல்      வரையும், குளிர்மிக்க மாதங்களான திசம்பர் முதல் சனவரிவரை     வெப்பம் நிலவுகிறது.   ஆனால் குளிர்காலத்தில் சில நேரங்களில் இது  வரை கூட செல்கிறது. தெகுரான் நகரில் மிதமான குளிர்காலம் மற்றும் வெப்பமான கோடை காலம் உள்ளது. சராசரி ஆண்டு மழையளவு சுமார் , குளிர்காலத்தில் அதிகபட்சம் மழை பொழிகிறது. மொத்தத்தில், மாகாணத்தில் அரை வறண்ட, தெற்கில் ஸ்டெப்பி புல்வெளி காலநிலை மற்றும் வடக்கில் அல்பைன் தட்பவெப்பம் நிலவுகிறது.
## மேற்கோள்கள்

பகுப்பு:ஈரானின் மாகாணங்கள்
பகுப்பு:Coordinates on Wikidata
அஃபிஃப் ஹொசைன்

**அஃபிஃப் ஹொசைன்** (afif hosssain பிறப்பு 22 செப்டம்பர் 1999) என்பவர் வங்காளதேசத் துடுப்பாட்ட அணியின்  வீரர் ஆவார். பிப்ரவரி 2018 இல், இலங்கைத் துடுப்பாட்ட அணிக்கு எதிரான தொடருக்கான வங்காளதேச பன்னாட்டு இருபது 20 (டி 20 ஐ) அணியில் இவர்  இடம் பெற்றார்.  இவர்  பிப்ரவரி 15, 2018 அன்று இலங்கைத் துடுப்பாட்ட அணிக்குஎதிரான  பன்னாட்டு இருபது20 துடுப்பாட்டப் போட்டியில் இவர் அறிமுகமானார்.

## ஆரம்ப கால வாழ்க்கை
இவர்  வங்காளதேசத்தின் மிகப்பெரிய விளையாட்டு நிறுவனமான வங்காளதேச கிரிரா ஷிக்கா புரோடிஷ்டானின் எனும் கல்வி நிறுவனத்தின் மாணவராக இருந்தார், இது ஷாகிப் அல் ஹசன் மற்றும் முஷ்பிகுர் ரஹீம் போன்ற பரவலாக அறியப்படும் வீரர்களை  உருவாக்கியுள்ளது. 19 வயதிற்குட்பட்ட துடுப்பாட்டப் போட்டிகளில் சிறப்பான ஆட்டத்தைை வெளிப்படுத்தினார். இவர் விளையாடும் திறன் தமீம் இக்பாலைப் போலவே இருப்பதாக பயிற்சியாளர்கள் கருதினர்.

## உள்நாட்டுப் போட்டிகள்
2016ஆம் ஆண்டில் நடைபெற்ற வங்காளதேச பிரீமியர் லீக் துடுப்பாட்ட தொடரில்  ராஜ்ஷாஹி கிங்ஸ்  துடுப்பாட்ட அணிக்காக விளையாடினார். டிசம்பர் 3 அன்று நடைபெற்ற இருபது-20 போட்டியில் 5 இலக்குகளை கைப்பற்றினார் . அப்போது இவருக்கு வயது பதினேழு ஆகும்.  இதன் மூலம் மிகக் குறைந்த வயதில் 5 இழக்குகளை கைப்பற்றிய வீரர் எனும் சாதனை படைத்தார். லீக் கட்டத்தின் இறுதி கட்டங்களில் விளையாடிய அவர், கிறிஸ் கெய்லின்  இலக்கு உட்பட 21 ஓட்டங்களுக்கு 5 இலக்குகளை வீழ்த்தினார்.

2016 ஆம் ஆண்டில் இவர் முதல்தர துடுப்பாட்டப் போட்டிகளில் அறிமுகமானார். பிப்ரவரி 17 அன்று நடைபெற்ற வங்காளதேச துடுப்பாட்ட தொடரில் இவர் கிழக்கு மாகாண அணி சார்பாக விளையாடினார்.அந்தப் போட்டியின் முதல் ஆட்டப் பகுதியில் 105 ஓட்டங்கள் எடுத்து ஆட்ட நாயகன் விருது பெற்றார்.

5 ஜூன் 2017 அன்று, 2016–17 டாக்கா பிரீமியர் டிவிசன்  துடுப்பாட்ட லீக்கில், அபஹானி லிமிடெட் அணிக்காக ஹாட்ரிக் இலக்கினை கைப்பற்றினார்.

2018–19 வங்காளதேசஷ் பிரீமியர் லீக்கிற்கான வரைவு பட்டியலில் இடம் பெற்றதை தொடர்ந்து, அக்டோபர் 2018 இல், சில்ஹெட் சிக்ஸர்ஸ் அணியில் இடம் பெற்றார். ஆகஸ்ட் 2019 இல், வங்காளதேச துடுப்பாட்ட வீரர்கள் 35 பேருக்கு பயிற்சி அளிக்க திட்டமிடப்பட்டு இருந்த வீரர்களில் ஒருவராக இருந்தார்.

## 19 வயதுக்குட்பட்ட துடுப்பாட்ட வாழ்க்கை
2016 ஆம் ஆண்டில் நடைபெற்ற 19 வயதிற்குட்பட்ட ஆசிய கோப்பை துடுப்பாட்ட தொடரில் 19 வயதிற்குட்பட்ட வங்காளதேச துடுப்பாட்ட அணியின் துணை தலைவராக இருந்தார். 2018 ஆம் ஆண்டில் நடைபெற்ற 19 வயதிற்குட்பட்ட துடுப்பாட்ட உலகக்கிண்ண கோப்பை தொடரிலும் இவர் வங்காளதேச அணி சார்பாக விளையாடினார். இந்தத் தொடரில் சிறப்பான ஆட்டத்தை வெளிப்படுத்திய இவர்  276 ஓட்டங்கள் எடுத்தார். இதன் மூலம் அதிக ஓட்டங்கள் எடுத்த வங்கதேச மட்டையாளர்கள் வரிசையில் முதலிடம் பிடித்தார்.அந்த தொடரில் சிறப்பாக விளையாடி யதற்காக வங்காளதேச துடுப்பாட்ட வாரியம் வளர்ந்து வரும் வீரர் எனும் விருதினை இவருக்கு கொடுத்தது.

.

2018 டிசம்பரில், 2018 ஏ.சி.சி வளர்ந்து வரும்  ஆசிய அணிகள் கோப்பைக்கான வங்காளதேச அணியில் இடம் பெற்றார்.

## குறிப்புகள்

பகுப்பு:வங்காளதேசத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:1999 பிறப்புகள்
அபு ஜெயத்

**அபு ஜெயத் சவுத்ரி (** **Abu Jayed Chowdhury பிறப்பு**: ஆகஸ்ட் 2, 1993) பொதுவாக அபு ஜெயத் என அறியப்படும் இவர் ஒரு வங்காளதேச துடுப்பாட்ட அணியின் வீரர் ஆவார். இவர் சில்கட் துடுப்பாட்ட அணிக்காக உள்ளூர் போட்டிகளில் விளையாடி வருகிறார். பிப்ரவரி 2018 ஆம் ஆண்டில் வங்காளதேச துடுப்பாட்ட அணி சார்பாக சர்வதேச அளவில் அறிமுகம் ஆனார்  ஏப்ரல் 2019 ஆம் ஆண்டில் நடைபெற்ற உலகக்கோப்பைத் துடுப்பாட்ட தொடரில் இவர் பங்கேற்றார் .மேற்கிந்தியத் தீவுகள் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார்.இவர் வங்காளதேசம் துடுப்பாட்ட அணிக்கும் தேர்வு துடுப்பாட்டம் மற்றும் பன்னாட்டு இருபது-20 ஆகிய போட்டிகளில் விளையாடி வருகிறார்.

## உள்ளூர் துடுப்பாட்டப் போட்டி
2016–17 தேசிய கிரிக்கெட் லீக் போட்டியில் 29 இலக்குகளை கைப்பற்றினார் . இதன் மூலம் அதிக இழப்புகளைக் கைப்பற்றிய பந்து வீச்சாளர்கள் வரிசையில் முதலிடம் பெற்றார் 

2018–19 வங்காளதேச பிரீமியர் லீக்கிற்கான வரைவு அணியில் இடம் பெற்றதை தொடர்ந்து, அக்டோபர் 2018 இல், சிட்டகாங் வைக்கிங்ஸ் அணி சார்பாக இந்த போட்டி தொடரில்  இடம் பெற்றார். இதில் பதின்மூன்று போட்டிகளில் விளையாடி பதினெட்டு இலக்குகளை கைப்பற்றினார்  . இதன்மூலம் அதிக இலக்குகளை கைப்பற்றிய பந்து வீச்சாளர்கள் தரவரிசையில் முதலிடம் பெற்றார்.

மேலும் 20-18 19 ஆம் ஆண்டிற்கான வங்காளதேச துடுப்பாட்லை தொடரில் இவர் கிழக்கு மண்ம் துடுப்பாட்ட அணி சார்பாக விளையாடினார். அந்தத் தொடரில் 5 போட்டிகளில் விளையாடி 2இலக்குகளைம் கைப்பற்றினார. ் இதன் மூலம் அதிஇலக்குகளைளை கைப்பற்றிய பந்து வீச்சாளர்கள் தரவரிசையில் முதலிடம் பெற்றார். 2019ஆம் ஆண்டு ஆகஸ்ட் மாதம் வங்காளதேச தொடப்பட்ட அணியின் உள்ள 35 துடுப்பாட்ட வீரர்களுக்கு பயிற்சி கொடுக்க ஏற்பாடு செய்யப்பட்டது அதில் இவரும் ஒரு வீரராக இருந்தார். 
## சர்வதேச போட்டிகள்
பிப்ரவரி 2018 இல், இலங்கைத் துடுப்பாட்ட அணிக்கு எதிரான தொடருக்கான வங்காளதேச துடுப்பாட்ட அணியின் இருபது -20 சர்வதேச (டி 20 ஐ) அணியில் அவர் இடம் பெற்றார். 18 பிப்ரவரி 2018 அன்று இலங்கைக்கு எதிராக பன்னாட்டு இருுப்அது  20 துடுப்பாட்டப் போட்டியில் இவர்் அறிமுகமானார . ஜூன் 2018 இல், மேற்கிந்திய தீவுகளுக்கு எதிரான தொடருக்கான வங்காளதேச துடுப்பாட்ட அணியின் தேர்வு துடுப்பாட்ட  அணியில் iவர் இடம் பெற்றார். அவர் 4 ஜூலை 2018 அன்று மேற்கிந்திய தீவுகளுக்கு எதிராநா தேர்வுத் துடுப்பாட்டப் போட்டியில் இவர்் அறிமுகமான. ஆகஸ்ட் 2018 இல், 2018 ஆசிய கோப்பைக்கு தேர்வு செய்யப்பட்ட அணியின் அறிமுகமான பன்னிரண்டு துடுப்பாட்ட வீரர்களில் இவரும் ஒருவர் ஆவார்.

ஏப்ரல் 2019 இல், 2019 கிரிக்கெட் உலகக் கோப்பைக்கான வங்காளதேச அணியில் இடம் பெற்றார். 13 மே 2019 அன்று , அயர்லாந்தில் நடந்த முத்தரப்பு தொடரின் ஐந்தாவது போட்டியில், மேற்கிந்திய தீவுகளுக்கு எதிராக, இவ்r  ஒருநாள் போட்டியில் அறிமுகமானார். இரண்டாவது ஒருநாள் போட்டியில் அயர்லாந்துக்கு எதிராக 58 ஓட்டங்களை விட்டுக் கொடுத்து 5 இல்்்

## குறிப்புகள்

பகுப்பு:வங்காளதேசத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:1993 பிறப்புகள்
அனமுல் ஹக்

**முகமது அனமுல் ஹக் பிஜோய்** (**Mohammad Anamul Haque Bijoy** பிறப்பு: டிசம்பர் 16, 1992) பொதுவாக அனமுல் ஹக் என அறியப்படும் இவர் ஒரு வங்காளதேசத்  துடுப்பாட்ட அணி வீரர் மற்றும் குச்சக் காப்பாளர் ஆவார். வலதுகை மட்டையாளர் ஆன இவர் வங்காளதேச தேசிய துடுப்பாட்ட அணி சார்பாக தேர்வுத்  துடுப்பாட்டம் மற்றும் ஒருநாள் பன்னாட்டுத் துடுப்பாட்டப் போட்டிகளில் விளையாடி வருகிறார்.

## ஆரம்ப கால வாழ்க்கை
இவரது சொந்த ஊர் குஷ்டியா. ஆறாம் வகுப்பு வரை குஷ்டியா ஜில்லா பள்ளியில் பயின்றார். பின்னர் இவர்  வங்காளதேச கிரிரா ஷிக்கா புரோதிஷ்டா எனும் கல்வி நிறுவனத்தில் கல்வி கற்றார்.

## உள்நாட்டுப் போட்டிகள்

ஆஸ்திரேலியாவில் நடைபெற்ற 19 வயதிற்குட்பட்ட வீரர்களுக்கான துடுப்பாட்ட உலகக் கோப்பையில் இவர் வங்காளதேச அணி தலைவராக இருந்தார். அந்த தொடரில் சிறப்பான ஆட்டத்தை வெளிப்படுத்தி அதிக ஓட்டங்களை எடுத்த வீரர்கள் வரிசையில் முதலிடம் பெற்றார். அதில் இரண்டு 100 ஓட்டங்கள் அடங்கும். மேலும் அந்த தொடரின் ஆட்டநாயகன் விருதினையும் பெற்றார்.2012 ஆம் ஆண்டில் தனது  முதல் சர்வதேச துடுப்பாட்ட போட்டியில் விளையாடினார். சஹாரா துடுப்பாட்ட கோப்பையில் மேற்கிந்தியத் தீவுகள் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார்.டிசம்பர் 2 அன்று நடைபெற்ற இரண்டாவது ஒருநாள் பன்னாட்டுத் துடுப்பாட்டப் போட்டியில் தனது முதல் 100 ஓட்டங்களை பதிவு செய்தார். அந்தப் போட்டியில் 120 ஓட்டங்கள் எடுத்து அணியின் வெற்றிக்கு உதவினார் .மேலும் ஆட்டநாயகன் விருது பெற்றார்.தனது இரண்டாவது போட்டியின் ஆட்ட நாயகன் விருது பெற்ற வங்காளதேசம் துடுப்பாட்ட வீரர் எனும் பெருமை பெற்றார்.

செப்டம்பர் 2017 இல், முதல் தர கிரிக்கெட்டில் தனது முதல் இரட்டை சதத்தை அடித்தார், 2017–18 தேசிய கிரிக்கெட் லீக்கில் ரங்க்பூர் துடுப்பாட்ட அணிிக்குகு எதிராக குல்னா துடுப்பாட் ட அணிிக்காக்  216  ஓட்டங்கள் எடுத்தார்.

2018–19 வங்காளதேச பிரீமியர் லீக்கிற்கான  வரைவுப் பட்டியலில் இடம் பெற்றதைத்  தொடர்ந்து, அக்டோபர் 2018 இல், இவர்  கொமிலா விக்டோரியன் அணிக்கான அணியில் இடம் பெற்றார்.

2018–19 வங்காளதேச கிரிக்கெட் லீக்கில் ஆறு போட்டிகளில் 658 ஓட்டங்கள் எடுத்தார் இதன் மூலம் அதிக ஓட்டங்கள் எடுத்த வீரர்கள் வரிசையில் முதலிடம் பெற்றார். 2018–19  ஆம் ஆண்டில் நடைபெற்ற டாக்கா பிரீமியர் பிரிவு கிரிக்கெட் லீக் போட்டியில் பிரைம் வங்கி  துடுப்பாட்ட அணியின் சார்பாக விளையாடிய இவர் 16 போட்டிகளில் 552 ஓட்டங்கள் எடுத்தார் இதன் மூலம் அதிக ஓட்டங்கள் எடுத்த வீரர்கள் வரிசையில் முதலிடம் பெற்றார்.  
## சர்வதேச போட்டிகள்
இவர்  2012 ஆசிய கோப்பைக்கான வங்காளதேச துடுப்பாட்ட அணியில் இடம் பிடித்தார் . இவர்  இலங்கைக்கு எதிராக 8 மார்ச் 2013 அன்று காலியில் உள்ள துடுப்பாட்ட அரங்கில்  நடைபெற்ற  தேர்வுத் துடுப்பாட்டப் போட்டியில் இவர் அறிமுகமானார். குல்னாவில் மேற்கிந்தியத் தீவுகள் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் இவர் 120 ஓட்டங்கள் எடுத்தார் இதனால் ஈ எஸ் பி என் கிரிக் இன்ஃபோ வலைதளத்தில் சிறந்த வீரருக்கான பரிந்துரையில் இடம்பெற்றார் 

பின்னர் இவர்  2015 கிரிக்கெட் உலகக் கோப்பைக்கான வங்காளதேச அணி சார்பாக விளையாடுவதற்குத் தேர்வானார்.

## குறிப்புகள்

பகுப்பு:வங்காளதேசத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:1992 பிறப்புகள்
டபிள்யூ. எச். ஆதன்

thumb|Auden (1939)
**விஸ்டன்  ஹக் ஆடன்** (W. H. Auden 21 பிப்ரவரி 1907 &nbsp; - 29 செப்டம்பர் 1973) ஒரு ஆங்கில-அமெரிக்க கவிஞர். ஆடனின் கவிதைகள் அதன் பாங்கு மற்றும் தொழில்நுட்ப சாதனைகள் போன்றவற்றிற்காக பரவலாக அறியப்படுகின்றன. அரசியல், ஒழுக்கநெறிகள், அன்பு மற்றும் மதம் ஆகியவற்றுடன் அதன் ஈடுபாடு மற்றும் தொனி, வடிவம் மற்றும் உள்ளடக்கம் ஆகிய அம்சங்களுக்காகவும் இவரது கவிதைகள் அறியப்படுகிறது. " இறுதி ஊர்வலம் " பியூனரல் புளூஸ் போன்ற காதல் கவிதைகளுக்காக இவர் பரவலாக அறியப்படுகிறார்.

இவர்  யார்க்கில் பிறந்தார், பர்மிங்காம் அருகில் ஒரு நடுத்தர குடும்பத்தில் வளர்ந்தார். இவர்  ஆங்கில சுயாதீன (அல்லது பொது ) பள்ள்யில் பயின்றார் மற்றும் ஆக்ஸ்போர்டில் உள்ள கிறிஸ்ட் சர்ச்சில் ஆங்கிலம் பயின்றார் . 1928-29ல் பேர்லினில் சில மாதங்களுக்குப் பிறகு, இவர்  பிரித்தானிய பொதுப் பள்ளியில் ஐந்து ஆண்டுகள் (1930 முதல் 1935 ஆம் ஆண்டு வரை கல்வி பயின்றார். பின்னர் ஐஸ்லாந்து மற்றும் சீனாவுக்குச் சென்று தனது பயணங்களைப் பற்றிய புத்தகங்களை எழுதினார்.

1939 இல் இவர்  அமெரிக்காவுக்குச் சென்று 1946 இல் ஒரு அமெரிக்க குடியுரிமை பெற்றார். இவர்  1941 முதல் 1945 வரை அமெரிக்க பல்கலைக்கழகங்களில் கற்பித்தல்பணியினை மேற்கொண்டார், அதைத் தொடர்ந்து 1950 களில் பகுதி நேர பேராசிரியராகப் பணியாற்றினார்.

## வாழ்க்கை
thumb|ஆடென் பிறந்த இடம் யார்க்கில்
இவரின் தந்தை மருத்துவரான ஜார்ஜ் அகஸ்டஸ் ஆடென் (1872-1957) மற்றும் தாய் கான்ஸ்டன்ஸ் ரோசாலி ஆடென் ஆகியோருக்கு இங்கிலாந்தின் யார்க்கில் ஆடென் பிறந்தார், இவர்  ஒரு மிஷனரி செவிலியராக பயிற்சி பெற்றார் .ஆனால் இவர் அந்த பணியாற்றவில்லை. இவரின் பெற்றோர்களின் மூன்று மகன்களில் மூன்றாவது மகன் ஆவார்; மூத்தவர், ஜார்ஜ் பெர்னார்ட் ஆடென் (1900-1978) ஒரு வேளான்மைப் பணி செய்து வந்தார். இரண்டாவது மகனான ஜான் பிக்னெல் ஆடென் (1903-1991) ஒரு புவியியலாளர் பணியினைச் செய்து வந்தார் .

சர்ச் ஆஃப் இங்கிலாந்து மதகுருமார்களாக  ஆடெனின் தாத்தாக்கள், இருந்தனர். ஒரு ஆங்கிலோ-கத்தோலிக்க குடும்பத்தில் இவர் வளர்ந்தார், இவர்களின் குடும்பம் உயர்தர ஆங்கிலிகனிசத்தைப் பின்பற்றியது. இவர் ஐஸ்லாந்திய புராணங்களின் மீது அதீத ஆர்வம் கொண்டவராக இருந்தார் என்பது இவரின் படைப்புகளின் மூலம் அறியப்படுகிறது.

1908 ஆம் ஆண்டில் அவரது குடும்பம் பர்மிங்காமுக்கு அருகிலுள்ள சோலிஹல் எனும் பகுதியில்  உள்ள ஹோமர் சாலைக்கு குடிபெயர்ந்தது, அங்கு இவரின் தந்தை பள்ளி மருத்துவ அதிகாரியாகவும், பொது சுகாதார விரிவுரையாளராகவும் (பின்னர் பேராசிரியராக) நியமிக்கப்பட்டார். இவரின்  மனோவியல்  தொடார்பான ஆர்வங்கள் அவரின் தந்தையின் நூலகத்தில் இருந்து தொடங்கியது. எட்டு வயதிலிருந்தே இவர்  உறைவிடப் பள்ளிகளில் பயின்றார், விடுமுறை தினங்களில் இவர் வீடு திரும்புவார். தனது 15 ஆம் வயதில் தான் பொறியியலாளர் ஆக வேண்டும் என எண்ணியதாகவும் பின் எழுத்தின் மீது இருந்த ஆர்வத்தினால் தான் இந்தத் துறையினைத் தேர்வு செய்ததாகவும் கூறினார்.

ஆதன் சர்ரேயின் ஹிண்ட்ஹெட் செயின்ட் எட்மண்ட் பள்ளியில் பயின்றார், அங்கு கிறிஸ்டோபர் இஷர்வுட்டை சந்தித்தார்  ஷேக்ஸ்பியரின் நாடகங்களில் பள்ள்யில் நடைபெற்ற நிகழ்ச்சிகளில் இவர் 1922 ஆம் ஆண்டில் *தி டேமிங் ஆஃப் தி ஷ்ரூவில் கேத்ரீனாவாகவும்*, மற்றும் 1925 ஆம் ஆண்டில் *தி டெம்பஸ்டில்* கலிபனாகவும் நடித்தார். இவரின் முதல் கவிதைகள் 1923 இல் பள்ளி இதழில் வெளிவந்தன.

## சான்றுகள்
thumb|ஆடென் பள்ளி - ஹிண்ட்ஹெட்


பகுப்பு:1973 இறப்புகள்
பகுப்பு:1907 பிறப்புகள்
அவிஷ்கா பெர்னாண்டோ

**வீராஹண்டிகே இன்னோல் அவிஷ்கா பெர்னாண்டோ** (**Weerahandige Inol Avishka Fernando** பிறப்பு: ஏப்ரல் 5, 1998), பொதுவாக **அவிஷ்கா** **பெர்னாண்டோ** என அறியப்படும் இவர் ஒரு தொழில்முறை இலங்கைத் துடுப்பாட்ட வீரர் ஆவார், இவர் தற்போது இலங்கை தேசிய அணிக்காக சர்வதேச அளவில் ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது 20 போட்டிகளில் விளையாடி வருகிறார். ஆனால் தேர்வுத் துடுப்பாட்டப் போட்டியில் தற்போது விளையாடவில்லை. இவர் உள்ளூர் துடுப்பாட்டப் போட்டிகளில் கோல்ட்ஸ் துடுப்பாட்ட சங்கம் சார்பாக விளையாடும் இவர், இலங்கை துடுப்பாட்ட அணிக்காக 2016 ஆகஸ்டில் சர்வதேச அளவில் அறிமுகமானார். மொரட்டுவாவின் புனித செபாஸ்டியன் கல்லூரியில் கல்வி பயின்றார் .

## ஆரம்பாகால துடுப்பாட்ட வாழ்க்கை
இலங்கை இளைஞர் துடுப்பாட்டப் போட்டிகளில் இவர் 1379 ஓட்டங்களை இதன் மூலம் இளைஞர் ஒருநாள் வரலாற்றில் இலங்கைக்காக அதிக ஓட்டங்கள் எடுத்த சாதனையை அவிஷ்கா பெர்னாண்டோ பெற்றுள்ளார். இளைஞர் ஒருநாள் வரலாற்றில் இலங்கை அணிக்காக நான்கு நூறு ஓட்டங்களை அடித்துள்ளார். இதன்மூலம்  அதிக நூரு ஓட்டங்கள் அடித்த சாதனையும் இவருக்கு உண்டு.

2017ஆம் ஆண்டில் நடைபெற்ற வளர்ந்துவரும் ஆசிய அணிகள் ஏசிசி கோப்பை துடுப்பாட்ட தொடரில் இலங்கை அணி இறுதிப் போட்டியில் பாக்கித்தான் துடுப்பாட்ட அணியை வீழ்த்தி வாகையாளர் ஆனது. இந்த துடுப்பாட்ட போட்டியில் இவர் இலங்கை அணி சார்பாக விளையாடியுள்ளார்.

24 பிப்ரவரி 2018 அன்று நடைபெற்ற 2017–18 எஸ்.எல்.சி ட்வென்டி 20 போட்டியில் கோல்ட்ஸ் துடுப்பாட்ட அணி சார்பாக இவர் 20 20 போட்டிகளில் அறிமுகமானார்..

ஏப்ரல் 2018 இல், 2018 சூப்பர் ஃபோர் மாகாண ஒருநாள் போட்டிக்கான கண்டி அணியில் இடம் பெற்றார் .  ஆகஸ்ட் 2018 இல், இவர்  கொழும்பின் அணி சார்பாக 2018 எஸ்.எல்.சி டி 20 லீக்கில்  இவர் இடம் பெற்றார் .  2019 ஆம் ஆண்டில் நடைபெற்ற சூப்பர் மாகாண ஒருநாள் துடுப்பாட்ட தொடரில்இவர் கொழும்பு அணி சார்பாக விளையாடினார்.

## சர்வதேச போட்டிகள்
2016 ஆம் ஆண்டு 19 வயதுக்குட்பட்ட உலகக் கோப்பையின் காலிறுதியில் 19 வயதிற்கு உட்பட்ட இலங்கைத் துடுப்பாட்ட அணி, 19 வயதிற்குட்பட்ட இங்கிலாந்து அணியை எதிர்கொண்டது. அந்தப் போட்டியில் 95 பந்துகளில் 95 ஓட்டங்களை எடுத்து அணியின் வெற்றிக்கு உதவினார். மேலும் அதே ஆண்டில் இங்கிலாந்து துடுப்பாட்ட அணி இலங்கையில் சுற்றுப்பயணம் செய்து விளையாடியது. அப்பொழுது 19 வயதிற்குட்பட்ட இலங்கை அணியானது தொடரின் அனைத்துப் போட்டிகளிலும் வென்று சாதனை படைத்தது.அந்தத் தொடரில் இவர் இரண்டு போட்டிகளிலும் தொடர்ச்சியாக 100 ஓட்டங்களை அடித்தார்.

18 வயதாக இருந்தபோது இவர், ஆஸ்திரேலியத் துடுப்பாட்ட அணிக்கு எதிரான உள்நாட்டுத் தொடருக்காக இலங்கை ஒருநாள் அணியில் தேர்வு செய்யப்பட்டுள்ளார்.  எந்தவொரு டி 20 அல்லது பட்டியல் அ அல்லது முதல் தர துடுப்பாட்டப் போட்டியிலும் விளையாடாமல் தேசிய ஒருநாள் அணிக்கு தனது முதல் அழைப்பைப் பெற்றார். 31 ஆகஸ்ட் 2016 அன்று தம்புல்லாவில் ஆஸ்திரேலியாவுக்கு எதிராக இலங்கைக்காக தனது ஒருநாள் சர்வதேச அறிமுகமானார். மிட்செல் ஸ்டார்க்கின் இரண்டு பந்துகளை எதிர்கொண்ட பின்னர் இவர்  ஓட்டங்கள் எதுவும் எடுக்காமல் ஆட்டமிழந்தார்.

## குறிப்புகள்

பகுப்பு:இலங்கைத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:1998 பிறப்புகள்
அகிலா தனஞ்செய

**மகாமாரக்கள குருகுலசூரியா படபெண்டிகே அகிலா தனஞ்சய பெரேரா** (Mahamarakkala Kurukulasooriya Patabendige Akila Dananjaya Perera பிறப்பு: அக்டோபர் 4, 1993) அகில தனஞ்சயா என பரவலாக அறியப்படும் இவர்  இலங்கைத் துடுப்பாட்ட அணியின் வீரர் ஆவார். இவர் இலங்கை துடுப்பாட்ட அணிக்காக தேர்வு துடுப்பாட்டம், ஒருநாள் பன்னாட்டுத் துடுப்பாட்டம் மற்றும்  பன்னாட்டு இருபது20 ஆகிய மூன்று  துடுப்பாட்ட  வடிவங்களிலும் விளையாடி வருகிறார். இருப்பினும், டிசம்பர் 2018 இல், அவர் சர்வதேச போட்டிகளில் பந்துவீச்சிலிருந்து இடைநீக்கம் செய்யப்பட்டார், அவரது பந்துவீச்சு நடவடிக்கை சட்டவிரோதமானது என்று கருதப்பது. பின்னர் அது மார்ச் 2019 இல் சரி செய்யப்பட்டது. செப்டம்பர் 2019 இல், சர்வதேச பன்னாட்டுத் துடுப்பாட்ட அவை  (ஐ.சி.சி) தனஞ்சயாவின் பந்துவீச்சு நடவடிக்கை சட்ட விரோதமானது என்று கருதப்பட்டதை அடுத்து, பன்னிரண்டு மாதங்களுக்கு சர்வதேச போட்டிகளில் பந்து வீச தடை விதித்தது.  
## தனிப்பட்ட வாழ்க்கை
இவர் மொரட்டுவாவைச் சேர்ந்த ஒரு தச்சர் குடும்பத்தைச் சேர்ந்தவர் ஆவார். தனஞ்சய, பனதுராவின் மொரட்டுவ மகா வித்யாலய பனாதுரா மகாநாம நவோத்யா வித்யாலயாவில் படித்தார். இந்தியத் துடுப்பாட்ட அணிக்கு எதிரான இரண்டாவது ஒருநாள் போட்டிக்காக இலங்கை ஒருநாள் அணிக்கு தேர்வு செய்யப்படுவதற்கு இரண்டு நாட்களுக்கு முன்பு, அவர் தனது நீண்டகால தோழியான நெத்தலி டெக்ஷினியை 22 ஆகஸ்ட் 2017 அன்று திருமணம் செய்து கொண்டார். மொரட்டுவாவின் ரமாடியா ரன் மால் ஹாலிடே ரிசார்ட்டில் திருமணம் நடைபெற்றது. மேலும் இரண்டு சுழற்பந்து வீச்சாளர்களான ரங்கனா ஹெராத் மற்றும் அஜந்தா மெண்டிஸ் ஆகியோர் சாட்சிகளாக கையெழுத்திட்டனர்.

## உள்நாட்டு போட்டிகள்
தொடக்க இலங்கை பிரீமியர் லீக்கில் வயம்பா யுனைடெட் அணிக்காக விளையாட தேர்வு செய்யப்பட்டார்.  நாகேந்திரன் ஆகாஷ் அணிக்கு எதிரான  தன்னுடைய இரண்டாவது போட்டியில் அவர் 18 ஓட்டங்களைை விட்டுக் கொடுத்து மூன்று இலக்குகளை கைப்பற்றினார். மட்டையாளர்கள் இவரின் பந்துவீச்சில் ஓட்டங்களை எடுக்க சிரமப்பட்டனர்.

2013 ஐபிஎல் ஏலத்தில், தனஞ்சயா தனது அடிப்படை விலையான $ 20,000 க்கு சென்னை சூப்பர் கிங்ஸ் அணியால் ஒப்பந்தத்தில் எடுக்கப்பட்டார். 2018 ஆம் ஆண்டில் நடந்த இந்தியன் பிரீமியர் தொடரில் இவர் மும்பை இந்தியன்ஸ் அணிக்காக தேர்வானார்.

மார்ச் 2018 இல், அவர் 2017–18 சூப்பர் ஃபோர் மாகாண போட்டிகளுக்கான காலியின் அணியில் இடம் பெற்றார் .   ஆகஸ்ட் 2018 இல், அவர் கொழும்பின் அணியில் 2018 எஸ்.எல்.சி டி 20 லீக்கில் இடம் பெற்றார் .  மார்ச் 2019 இல், அவர் 2019 சூப்பர் மாகாண ஒருநாள் போட்டிக்கான கொழும்பு அணியில் இடம் பெற்றார் .

## சர்வதேச வாழ்க்கை

### துவக்க காலம்
வலைப் பயிற்சியின்போது இவரின் சிறப்பான பந்து வீச்சினால் கவரப்பட்ட மஹேல ஜெயவர்தன இவரை தேசிய அணியில் இடம் பெறச் செய்தார் ஆனால் அதற்கு முன்பாக இவர் எந்த ஒரு முதல்தர துடுப்பாட்டப் போட்டிகளிலும் பட்டியல் போட்டிகளிலும் இருபது-20 போட்டிகளிலும் விளையாடவில்லை இதனால் இவரின் தேர்வு சர்ச்சைக்குள்ளானது.

இது 2012 ஐசிசி உலக இருபதுக்கு -20 இறுதி அணியில் இடம் பெற வழிவகுத்தது. உலக இருபதுக்கு 20 போட்டியின் தகுதிச் சுற்றுப் போட்டியில் நியூசிலாந்து துடுப்பாட்ட அணிக்கு எதிராக பல்லேகேலில் தனது 18 வயதில் அறிமுகமானார்.

## குறிப்புகள்

பகுப்பு:இலங்கைத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:1993 பிறப்புகள்
விஷ்வா பெர்னாண்டோ

**முத்துதன்திருகே விஸ்வ திலின பெர்னாண்டோ** ( Muthuthanthrige Vishwa Thilina Fernando   பிறப்பு 18 செப்டம்பர் 1991), பொதுவாக **விஸ்வ பெர்னாண்டோ என** அறியப்படும் இவர் இலங்கை துடுப்பாட்ட அணியின் வீரர் ஆவார். இவர் இலங்கை தேசிய அணியின் சார்பாக தேர்வு துடுப்பாட்டம், ஒருநாள் பன்னாட்டுத் துடுப்பாட்டம், பன்னாட்டு இருபது20 ஆகிய மூன்று வடிவங்களிலும் விளையாடி வருகிறார். 
## ஆரம்ப  கால மற்றும் உள்நாட்டு துடுப்பாட்ட வாழ்க்கை
ஆகஸ்ட் 2015 இல் இலங்கை வாரியத் தலைவரின் லெவன் மற்றும் இந்திய துடுப்பாட்ட அணிக்கு இடையிலான சுற்றுப் பயணத்தில் விளையாடிய இவர், மூன்று போட்டிகள் கொண்ட தொடருக்கான 15 பேர் கொண்ட அணியில் இவர் தேர்வானார். ஜூலை 2016 இல் ஆஸ்திரேலியாவுக்கு எதிரான தொடருக்கான இலங்கையின் தேர்வுத் துடுப்பாட்ட அணியில் அவர் இடம் பெற்றார்.

மார்ச் 2018 இல், நடைபெற்ற சூப்பர் ஃ போர் மாகாண துடுப்பாட்ட தொடரில் விளையாடினார் . அந்தத் தொடரில் இவர் கொழும்பு அணியில் இடம் பெற்றார் . அடுத்த மாதம், 2018 சூப்பர் மாகாண ஒருநாள் போட்டிக்கான தொடரிலும் இவர் கொழும்பு அணியில் இடம் பெற்றார் .

ஆகஸ்ட் 2018 இல், நடைபெற்ற எஸ் எல் சி லீக் 20 துடுப்பாட்ட தொடரில் இவர் விளையாடினார். அந்தத் தொடரில் இவர் கண்டி அணி சார்பாக கலந்து கொண்டார். 2019 ஆம் ஆண்டில் நடைபெற்ற சூப்பர் மாகாண ஒருநாள் துடுப்பாட்ட தொடரில் இவர் தம்புலா அணி சார்பாக விளையாடினார். 
## சர்வதேச வாழ்க்கை

### ஆரம்ப ஆண்டுகளில்
அவர் பல முறை சர்வதேச துடுப்பாட்டப் போட்டிகளில் தேர்வான போதிலும் , இலங்கை துடுப்பாட்ட அணியின் வேகப்பந்து வீச்சாளர்கள் சிறப்பாக பந்து வீசியதால் இவருக்கு விளையாடும் அணியில் இடம் கிடைக்கவில்லை. ஆனால், நான்கு முக்கிய வேகப்பந்து வீச்சாளர்களும் காயமடைந்ததால் இவருக்கு வாய்ய்ப்பு கிடைத்தது. தம்மிகா பிரசாத், நுவான் பிரதீப், துஷ்மந்தா சமீரா மற்றும் சுரங்கா லக்மல், பெர்னாண்டோ ஆகியோர் ஆஸ்திரேலியாவுக்கு எதிரான இரண்டாவது தேர்வுத்  துடுப்பாட்டப் போட்டியில் காயம் அடைந்தனர். அதனால் இவர் 2016ஆம் ஆண்டில் ஆகஸ்ட் 4 அன்று ஆத்திரேலியத் துடுப்பாட்ட அணிக்கு எதிரான தனது முதல் தேர்வுத் துடுப்பாட்டப் போட்டியில் அறிமுகமானார். அந்தப் போட்டியில்  தான் வீசிய முதல் ஓவரில்  ஜோ பர்ன்ஸ் இலக்கினை கைப்பற்றினார். மீதமுள்ள போட்டிகளில், அவர் பந்து வீசவில்லை, அந்தப் போட்டியில் இலங்கை சுழற்பந்து வீச்சாளர்கள் இரண்டு ஆட்டப் பகுதிகளிலும்  19 இலக்குகளை வீழ்த்தி முழு ஆட்டத்திலும் ஆதிக்கம் செலுத்தினர். இருப்பினும், முதன்முறையாக வார்ன்-முரளிதரன் கோப்பையை இலங்கை 229  ஓட்டங்களில் வென்றது  .

ஆகஸ்ட் 2017 இல், இந்தியாவுக்கு எதிரான தொடருக்கான இலங்கையின் ஒருநாள் சர்வதேச (ஒருநாள்) அணியில் அவர் இடம் பெற்றார். அவர் ஆகஸ்ட் 20, 2017 அன்று இந்தியாவுக்கு எதிராக இலங்கைக்காக ஒருநாள் போட்டியில் அறிமுகமானார். விராட் கோலியை  தனது முதல் ஒருநாள் இலக்காக எடுத்தார். அக்டோபர் 2017 இல், பாகிஸ்தானுக்கு எதிரான தொடருக்கான இலங்கையின் இருபது -20 சர்வதேச (டி 20 ஐ) அணியில் அவர் இடம் பெற்றார். அவர் டிசம்பர் 20, 2017 அன்று இந்தியாவுக்கு எதிராக இலங்கைக்காக தனது டி 20 ஐ அறிமுகப்படுத்தினார். இருப்பினும், அவர் இரண்டு ஓவர்கள் மட்டுமே வீசினார், ஒரு இலக்கினை கூட எடுக்கவில்லை.

## குறிப்புகள்

பகுப்பு:இலங்கைத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:1991 பிறப்புகள்